****

**OÜ KRISTO KRUMM KOOLITUSED PAKKUMINE „UUE JUHI ABC“ KOOLITUSE LÄBIVIIMISEKS**

**Lp Katrin Sillasoo, Sotsiaalkindlustusamet**

Meil on hea meel teha pakkumine vastavalt Teie soovile Sotsiaalkindlustusameti juhtide koolituseks. Teie soovi kohaselt on koolituse nimetuseks „Uue juhi ABC“ ja koolituskava kokkupanemisel tuginesin oma pikaajalisele koolitusele, nimega “Spetsialistist Juhiks”, mis on oma eesmärkidelt ja ülesehituselt sarnase sisu ja väljunditega.

Tuginedes teemadele, mida te koolituspäringus välja tõite:

* Juhi rolli mõistmine;
* Juhtimisjulguse arendamine;
* Eesmärkide seadmine;
* Tulemuslik tagasisidestamine;
* Vastutuse võtmine ja andmine (juhid vs meeskond);
* Töötaja võimestamine;
* SKA juhi tööriistakasti rakendamine töös;
* Uue juhi eneseanalüüsi põhimõtted.

Pakun omapoolseteks koolituse eesmärkideks:

1. Luua juhtide seas (ühine) arusaam juhtimisest, selle olemusest, vajalikkusest ja meetoditest.
2. Selgitada juhi rolle läbi H. Mintzbergi rollijaotuse põhimõtete.
3. Anda ülevaade juhtimise alategevustest (planeerimine, elluviimine, delegeerimine, motiveerimine, eestvedamine, kontrollimine), juhile esitatavatest ootustest ja nõudmistest.
4. Luua arusaam juhtide kompetentsimudelist ja seda sisaldavatest pädevustest, iseloomuomadustest ja põhioskustest.
5. Mõista juhtimise (management) ja eestvedamise (leadership) erinevustest (ka sarnasustest) ning miks ja kuidas see haakub juhi olemisega.
6. Anda juhtidele „tööriistad“ nende igapäevatööks meeskonna ja tegevuste elluviimisel ning eesmärkide täitmisel;
7. Luua arusaam juhile esitatavatest ootustest tasakaalul eesmärgid vs inimesed. Luua selgus eesmärgistamise vajalikkusest ja selle tööriistadest (SMART reegel).
8. Anda teadmisi ning oskusi juhtimises ja meeskonnatöös ettetulevate probleemsituatsioonide ning konfliktide lahendamises.

Vastavalt Teie soovile, on koolitus üles ehitatud 1-päevasena (korraga 8 ak tundi). Võimalike koolituspäevadena võiksin välja pakkuda järgmised kuupäevadel:

Kevadel: **16.05; 03.06; 04.06; 12.06; 13.06**

Sügisel: **03,10,17,24.10**

Koolituse ajaline ülesehitus päeva lõikes:

09.00 – 10.30 koolituse I osa

10.30 – 10.45 paus

10.45 – 12.15 koolituse II osa

12.15 – 13.00 lõuna

13.00 – 14.30 koolituse III osa

14.30 – 14.45 paus

14.45 – 16.15 koolituse IV osa

Vastavalt Teie soovile võime alustada ka kl 10.00, siis oleks koolituse lõpukellaaeg 17.15

**Koolituspäevade sisu ja ülesehitus:**

**Koolituse I osa - juhtimine:**

* Defineerime juhtimise olemuse laiemalt, üldisemalt ja kitsamalt läbi juhtimispüramiidi (tippjuhtimine, kesktasemejuhtimine, esmatasandijuhtimine ja enesejuhtimine);
* Juhtimise eesmärgid igal tasandil, enesejuhtimise vajalikkus ja tegevused;
* Juhtimine kui kahe pooluse (inimesed vs eesmärgid) vahelise tasakaalu leidmine;
* Kuidas juhtida inimesi, kuidas seada eesmärke? Eesmärgistamise olemus ja vajalikkus, eesmärgistamise tööriistad, tulemuste mõõtmine ja tegevuste kontroll;
* Juhtimise väljakutsed, probleemid ja eesmärgid;

**Koolituse II osa – juht:**

* Teeme selgeks kes on juht, mida temalt oodatakse, kuidas mõtestada juhi rolli organisatsioonis?
* Mida juht teeb igapäevaselt, mis on juhi kompetentsid ja kompetentsimudel, millised iseloomuomadused ja oskused iseloomustavad edukat juhti.
* Juht inimesena ja isiksusena – kuidas panna kokku juht kui amet ja seda ametit täitev isik. Tutvustame ja analüüsime eri isiksusetüüpe juhtimise kontekstis, vaatame kuidas iseenda isikupära, kaasasündinud omadused ja organisatsioon koos toimima panna.
* Juhtimise mudelid, juhtide kompetentsid, juhtimisstiilid – kuidas kujundada ühine arusaam juhtimisest organisatsiooni eesmärke ning põhiväärtusi silmas pidades.
* Juhi peamised ülesanded ja tegevused, juhtimises ettetulevad nn standardprobleemid ning nendele lahenduste leidmine.

**Koolituse III osa - meeskonnatöö:**

* Kes või mis on meeskond? Mis iseloomustab edukat ning koostoimivat meeskonda?
* Kuidas luua ja kujundada meeskonda, kuidas motiveerida selle liikmeid?
* Mida tähendab eestvedamine juhtimises ning kuidas see kujuneb meeskonnatöös?
* Kuidas tekivad probleemid ja disharmoonia meeskonnas? Millised on peamised ettetulevad probleemid meeskonnas? Kuidas neid lahendada?
* Millised on meeskonna koostoimimise ja probleemide vältimise eeltingimused, millised “mudelid” neid iseloomustavad?

**Koolituse IV osa - kommunikatsioon ja konfliktid:**

* Kommunikatsiooni olemus ja vajalikkus, kommunikatsioonikanalid
* Suhtlemise olemus ja vajalikkus laiemalt ning juhi töös - juhile pandud ootused selles kontekstis?
* Miks info ei liigu, kuidas lahendada lihtsamaid kommunikatsiooniprobleeme?
* Konfliktid ja nende tekkepõhjused. Miks, kuidas tekivad konfliktid, kuidas neid lahendada?
* Kokkuvõte kogu koolitusest, tagasivaade ning edasised sammud osalejate poolt!

Koolitus on ülesehituselt teoreetilis-praktiline, hõlmates nii teooriat, mõisteid, arusaamu teemast kui ka praktilisi ülesandeid, individuaalseid-ja grupitöid. Toome palju näiteid päris elust, analüüsime reaalseid juhtimissituatsioone ning püüame neid panna igaühe enda tegelikku tööolukorda. Iga teemabloki illustreerimiseks ja kinnistamiseks on grupiülesanded, -mängud, -simulatsioonid ja muidugi diskussioonid ja mõttevahetused.

Koolitusel rakendan mõisteid ja mudeleid nii „argipäevases“ arusaamas kui ka teaduslikemaid lähenemisi. Mudelid, mida õpetan: juhi rollijaotuse teooriad, motivatsiooniteooriad, SMART reegel ja selle rakendamine eesmärgistamisel, juhi kompetentsimudel, isiksuseteooriad, konfliktide lahendamise teooriad, meeskonnatöö toimimise teooriad.

**Kasutatavate metoodikatena rakendan koolituse erinevates blokkides;**

* Enesereflektsiooni;
* Paaristööd ja grupiarutelusid;
* Võistlevat dialoogi ja konfliktide loomist;
* Meeskonnamänge ja vahepalasid tiimitöö mõtestamiseks;
* Mõistekaarte/pildikaarte ideekorjeks;
* ABC list meetodit koolitusel kogunenud mõtete koondamiseks koolituse lõppedes.

**Koolituse õpiväljundid. Koolituse lõppedes koolitatavad:**

* Mõistavad juhtimise olemust ja vajalikkust ning oskavad näha ennast juhina süsteemsemalt ja mõista oma tööd komplekssemalt;
* Oskavad iseennast analüüsida inimesena ja juhina;
* Oskavad rakendada erinevaid juhtimispõhimõtteid oma igapäevatöös;
* Saavad ühtmoodi aru juhtimisest oma organisatsioonis;
* Oskavad eesmärgistada ja mõõta oma töö tulemuslikkust;
* Tunnevad juhile vajalikke iseloomuomadusi ja kompetentse;
* Omavad ülevaadet juhtimise põhifunktsioonidest;
* Mõistavad meeskonna loomise põhimõtteid ja meeskonnaliikmete rollijaotust;
* Oskavad ära tunda konflikte meeskonnas ning leida neile lahendusi;
* Mõistavad, miks kommunikatsioonis tekivad häired ja teavad, kuidas sellisel juhul käituda;
* On pärast koolitust paremad, empaatiavõimelisemad ja targemad juhid!

Koolitajaks on **Kristo Krumm**. Iseloomustan end tiitlitega koolitaja, õppejõud, ettevõtja ja mentor. Olen igapäevaselt ametis koolitaja ja õppejõuna, mõlemat aastast 2005. Ettevõtluskogemus juba aastast 1995. Olen praktik, kes toetub teoreetilistele teadmistele ning kogemustele ja minu peamised õpetamis-ja koolitusvaldkonnad on ettevõtlus, juhtimine ja meeskonnatöö, finantsjuhtimine, turundus. Olen töötanud aastast 2005 ülikoolides õppejõuna, täna ametis Taltechis turunduse lektorina. Juhina olen töötanud umbes 10 aastat inimesi juhtides ettevõtetes nagu AS Baltic Tours, AS Bravocom, Tallinna Tehnikaülikooli Tallinna Kolledz jt.

Seega oman 20 aastast koolitus ja õpetamiskogemust, minu tööle on andnud kõrge tunnustuse nii tudengid kui ka koolitavad, viimati, aastal 2023, tunnustati mind Äripäeva aasta koolitaja tiitliga.

Olen omanud Täiskasvanud koolitaja VI taseme kutsetunnistust, kuid hetkel on selle kehtivus lõppenud.

Minu kohta saab lisainfot minu kodulehelt [www.kristokrumm.ee](http://www.kristokrumm.ee) ja tagasisidet osalejatelt <http://kristokrumm.ee/teised/>. Lisaks saab minu tegemistel silma peal hoida Facebooki vahendusel <https://www.facebook.com/KristoKrummKoolitused/>

Olen viimase 5 aasta jooksul koostöös Äripäeva Akadeemiaga läbi viinud enam kui 30 koolitust nimetuse all Spetsialistist juhiks. Lisaks teinud hulgaliselt koolitusi ettevõtete siseselt, sh Proviisorite Koda, OÜ Crisella VT, Tihuse Hobuturismitalu, Toidu -ja Fermentatsioonitehnoloogia Arenduskeskus, AS Äripäev, Riigi Infokommunikatsiooni SA, Siseministeerium, Aldar Eesti, Selver AS, Tallinna Linnavalitsus, Magnum AS, KB Auto jt. seda nii eesti kui ka inglise keeles. Keskmiselt on viimase 4 aasta jooksul igakuiselt 2...5 koolituspäeva juhtidele.

**Koolituse maksumus:** tasu kujunemisel on arvestatud et ühes koolitusgrupis on kuni 20 osalejat, koolitus toimub tellija ruumides. Koolituse hind sisaldab ettevalmistust, läbiviimist ja vahepealset suhtlus (vajadusel), samuti soovi korral materjale: **2000 euro + km ühe koolituspäeva eest**.

Olen lahkesti valmis vastama lisaküsimustele ning vajadusel korrigeerima koolitusplaani vastavalt Teie soovidele!

**Lugupidamisega**

**Kristo Krumm**

**5015604**